ΚΑΝΟΝΙΣΜΟΣ (ΕΚ) αριθ. 1119/96 ΤΗΣ ΕΠΙΤΡΟΠΗΣ της 21ης Ιουνίου 1996 για το άνοιγμα και τη διαχείριση δασμολογικής ποσόστωσης για την εισαγωγή νεαρών αρρένων βοοειδών που προορίζονται για πάχυνση (1η Ιουλίου 1996 έως 30 Ιουνίου 1997)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV παράγραφος 6 της GATT (1), και ιδίως το άρθρο 1 παράγραφος 1,

Εκτιμώντας:

ότι, βάσει των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, η Κοινότητα έχει αναλάβει την υποχρέωση να ανοίξει ετήσια δασμολογική ποσόστωση για την εισαγωγή 169 000 νεαρών αρρένων βοοειδών που προορίζονται για πάχυνση 7 ότι είναι αναγκαίο να θεσπιστούν οι λεπτομέρειες εφαρμογής της ποσόστωσης αυτής για την περίοδο από 1ης Ιουλίου 1996 έως 30 Ιουνίου 1997 7

ότι πρέπει να ληφθούν υπόψη οι ανάγκες εφοδιασμού ορισμένων περιοχών της Κοινότητας που χαρακτηρίζονται από πολύ σημαντικό έλλειμα βοοειδών που προορίζονται για πάχυνση 7 ότι, λόγω του ότι οι ανάγκες αυτές ανακύπτουν κυρίως στην Ιταλία και την Ελλάδα, πρέπει να δοθεί προτεραιότητα στην ικανοποίηση της ζήτησης στα δύο αυτά κράτη μέλη 7

ότι, για να εξασφαλισθεί η ομαλή μετάβαση από ρυθμίσεις που βασίζονται στον αποκαλούμενο ισολογισμό σε ρυθμίσεις που βασίζονται στην παρούσα δασμολογική ποσόστωση, πρέπει να καθοριστούν οι απαραίτητες διατάξεις, κυρίως μέσω της συνέχισης της μεθόδου κατανομής μεταξύ των παραδοσιακών εισαγωγέων και των επιχειρηματιών που ασκούν έντονη δραστηριότητα όσον αφορά τις συναλλαγές ζώντων ζώων με τρίτες χώρες 7

ότι πρέπει να προβλεφθεί η διαχείριση του καθεστώτος που θα πραγματοποιείται με τη βοήθεια πιστοποιητικών εισαγωγής 7 ότι, προς το σκοπό αυτό, πρέπει να προβλεφθεί, ιδίως, ο τρόπος παρουσίασης των αιτήσεων καθώς και στοιχεία που πρέπει να περιλαμβάνονται στις αιτήσεις και στα πιστοποιητικά, ενδεχομένως κατά παρέκκλιση από ορισμένες διατάξεις του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (2), όπως τροποποιήθηκε τελευταία από τον κανονισμό (ΕΚ) αριθ. 2137/95 (3), και από τον κανονισμό (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος στον τομέα του βοείου κρέατος και την κατάργηση του κανονισμού (ΕΟΚ) αριθ. 2377/80 (4), όπως τροποποιήθηκε τελευταία από τον κανονισμό (ΕΚ) αριθ. 2856/95 (5) 7

ότι η εφαρμογή της εν λόγω δασμολογικής ποσόστωσης απαιτεί αυστηρή παρακολούθηση των εισαγωγών και αποτελεσματικούς ελέγχους όσον αφορά τη χρήση και τον προορισμό τους 7 ότι, συνεπώς, η εισαγωγή πρέπει να πραγματοποιείται στο κράτος μέλος στο οποίο έχει εκδοθεί το πιστοποιητικό εισαγωγής 7

ότι πρέπει να συσταθεί εγγύηση ώστε να εξασφαλιστεί ότι η πάχυνση των ζώων διαρκεί τουλάχιστον 120 ημέρες σε καθορισμένες μονάδες παραγωγής 7 ότι το ποσό της εγγύησης πρέπει να καθορίζεται λαμβάνοντας υπόψη τη διαφορά μεταξύ των δασμών που εφαρμόζονται εντός και εκτός της ποσόστωσης 7

ότι ο κανονισμός (ΕΟΚ) αριθ. 990/93 του Συμβουλίου (6), που απαγορεύει τις συναλλαγές μεταξύ της Ευρωπαϊκής Κοινότητας και των Δημοκρατιών της Σερβίας και του Μαυροβουνίου, έχει ανασταλεί από τον κανονισμό (ΕΚ) αριθ. 462/96 (7) 7 ότι, συνεπώς, οι Δημοκρατίες αυτές μπορούν να συμμετάσχουν στο παρόν καθεστώς 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται δασμολογική ποσόστωση 169 000 νεαρών αρρένων βοοειδών που υπάγονται στους κωδικούς ΣΟ 0102 90 05, 0102 90 29 ή 0102 90 49 και προορίζονται για πάχυνση στην Κοινότητα για την περίοδο από 1ης Ιουλίου 1996 έως 30 Ιουνίου 1997.

2. Ο εισαγωγικός δασμός που εφαρμόζεται για την ποσόστωση που αναφέρεται στην παράγραφο 1 είναι 582 Ecu ανά τόνο συν 16 % κατ'αξία. Η εφαρμογή του δασμού αυτού εξαρτάται από την πάχυνση των εισαγομένων ζώων στο κράτος εισαγωγής για περίοδο τουλάχιστον 120 ημερών.

Η ισοτιμία για τα ποσά των δασμών που εκφράζονται σε Ecu είναι η γεωργική ισοτιμία που ισχύει την ημέρα της εισαγωγής.

3. Για τους σκοπούς του παρόντος κανονισμού, η ημέρα εισαγωγής είναι η ημέρα αποδοχής της δήλωσης θέσεως σε ελεύθερη κυκλοφορία.

Άρθρο 2

1. Οι ποσότητες που αναφέρονται στο άρθρο 1 παράγραφος 1 κατανέμονται στα ακόλουθα κράτη μέλη ως εξής:

>ΘΕΣΗ ΠΗΝΑΚΑ>

2. Στο πλαίσιο κάθε ποσότητας που αναφέρεται στην παράγραφο 1 στοιχεία α) και β) παρέχονται δικαιώματα εισαγωγής σε σχέση με:

- το 80 % της ποσότητας απευθείας στους εισαγωγείς που προσκομίζουν την απόδειξη ότι έχουν εισάγει ζώα δυνάμει των κανονισμών που αναφέρονται στο παράρτημα κατά τη διάρκεια των τριών τελευταίων ημερολογιακών ετών. Οι ποσότητες κατανέμονται ανάλογα με τον αριθμό των κεφαλών που έχουν εισαχθεί κατά τη διάρκεια των τριών σχετικών ετών,

- το 20 % των ποσοστών απευθείας στους επιχειρηματίες οι οποίοι μπορούν να αποδείξουν ότι το 1995 έχουν εξάγει ή/και εισάγει από τρίτες χώρες τουλάχιστον 50 ζώντα ζώα που υπάγονται στους κωδικούς ΣΟ 0102 90, με εξαίρεση τις εισαγωγές που πραγματοποιήθηκαν βάσει των κανονισμών που αναφέρονται στο στοιχείο β) του παραρτήματος.

Οι αιτήσεις για δικαιώματα εισαγωγής πρέπει να υποβάλλονται:

- στην Ιταλία, για τις ποσότητες που αναφέρονται στην παράγραφο 1 στοιχείο α),

- στην Ελλάδα, για τις ποσότητες που αναφέρονται στην παράγραφο 1 στοιχείο β).

3. Οι ποσότητες που αναφέρονται στην παράγραφο 1 στοιχείο γ) πρέπει να κατανέμονται στους επιχειρηματίες που μπορούν να αποδείξουν ότι το 1995 έχουν εξάγει ή/και εισάγει από τρίτες χώρες τουλάχιστον 50 ζώντα ζώα που υπάγονται στον κωδικό ΣΟ 102 90.

Οι αιτήσεις για δικαιώματα εισαγωγής πρέπει να υποβάλλονται στο κράτος μέλος, εκτός από την Ιταλία και την Ελλάδα, όπου ο αιτών είναι εγγεγραμμένος στο μητρώο του φόρου προστιθέμενης αξίας.

4. Οι ποσότητες που αναφέρονται στην παράγραφο 2 δεύτερη περίπτωση πρώτο εδάφιο και στην παράγραφο 3 πρέπει να χορηγούνται για κάθε επιλέξιμο επιχειρηματία, ανάλογα με τις ποσότητες για τις οποίες έχει υποβληθεί αίτηση.

5. Η απόδειξη εισαγωγής ή/και εξαγωγής πρέπει να προσκομίζεται μόνο με τελωνειακά έγγραφα θέσεως σε ελεύθερη κυκλοφορία ή έγγραφα εξαγωγής.

Τα κράτη μέλη δύνανται να κάνουν δεκτά αντίγραφα των εν λόγω εγγράφων επικυρωμένα από τις αρμόδιες αρχές.

Άρθρο 3

1. Οι επιχειρηματίες οι οποίοι δεν ασκούσαν πλέον δραστηριότητες στον τομέα του εμπορίου ζώντων βοοειδών την 1η Ιανουαρίου 1996 δεν μπορούν να υπαχθούν στις διατάξεις του παρόντος κανονισμού.

2. Οι επιχειρήσεις που προκύπτουν από συγχωνεύσεις όπου κάθε μέρος έχει δικαιώματα σύμφωνα με το άρθρο 2 παράγραφος 2 πρώτο εδάφιο, πρέπει να απολαμβάνουν τα ίδια δικαιώματα όπως και οι επιχειρήσεις από τις οποίες προέρχονται.

Άρθρο 4

1. Η αίτηση για δικαιώματα εισαγωγής είναι αποδεκτή μόνον όταν υποβάλλεται από επιχειρηματία ο οποίος είναι εγγεγραμμένος σε εθνικό μητρώο του φόρου προστιθέμενης αξίας.

2. Κάθε αίτηση για δικαιώματα εισαγωγής δεν πρέπει να υπερβαίνει τις διαθέσιμες ποσότητες.

Όταν σε οποιαδήποτε από τις κατηγορίες που αναφέρονται στο άρθρο 2 παράγραφοι 2 και 3 ένας αιτών υποβάλει περισσότερες από μία αιτήσεις, καμία από τις αιτήσεις αυτές δεν γίνεται δεκτή.

3. Για τους σκοπούς του άρθρου 2 παράγραφοι 2 και 3, οι αρμόδιες αρχές πρέπει να λάβουν τις αιτήσεις έως τις 28 Ιουνίου 1996 το αργότερο, συνοδευόμενες από τα απαραίτητα αποδεκτά έγγραφα.

4. Όσον αφορά τις αιτήσεις δυνάμει του άρθρου 2 παράγραφος 3, μετά από έλεγχο των εγγράφων που υποβάλλονται, τα κράτη μέλη αποστέλλουν στην Επιτροπή, το αργότερο μέχρι τις 15 Ιουλίου 1996, κατάλογο με τους αιτούντες και τις ποσότητες για τις οποίες έχει υποβληθεί αίτηση.

Η Επιτροπή αποφασίζει το συντομότερο δυνατό σε ποιο βαθμό μπορούν να γίνονται δεκτές οι αιτήσεις. Όταν οι ζητούμενες ποσότητες υπερβαίνουν τις διαθέσιμες, η Επιτροπή μειώνει τις ποσότητες για τις οποίες έχει υποβληθεί αίτηση κατά ένα καθορισμένο ποσοστό.

Άρθρο 5

1. Κάθε εισαγωγή ζώων για την οποία έχουν χορηγηθεί δικαιώματα εισαγωγής πρέπει να υπόκειται στην υποβολή πιστοποιητικού εισαγωγής.

2. Οι αιτήσεις πιστοποιητικού εισαγωγής πρέπει να υποβάλλονται αποκλειστικά:

- στο κράτος μέλος όπου έχει υποβληθεί η αίτηση για δικαιώματα εισαγωγής,

- από επιχειρηματίες στους οποίους έχουν χορηγηθεί δικαιώματα εισαγωγής σύμφωνα με τα άρθρα 2 και 4.

3. Τα πιστοποιητικά εκδίδονται έως τις 31 Δεκεμβρίου 1996 και αφορούν κατ' ανώτατο όριο το 50 % των δικαιωμάτων εισαγωγής που χορηγούνται. Τα πιστοποιητικά εισαγωγής για τις υπόλοιπες ποσότητες εκδίδονται από τις 2 Ιανουαρίου 1997.

4. Η αίτηση πιστοποιητικού και το πιστοποιητικό πρέπει να περιλαμβάνουν:

α) στο τετραγωνίδιο 8, τη χώρα καταγωγής 7

β) στο τετραγωνίδιο 16, τους ακόλουθους κωδικούς ΣΟ: 0102 90 05, 0102 90 29 και 0102 90 49 7

γ) στο τετραγωνίδιο 20, την ακόλουθη ένδειξη:

«Ζωντανά νεαρά άρρενα βοοειδή με ζων βάρος μικρότερο ή ίσο με 300 Kg ανά κεφαλή [κανονισμός (ΕΚ) αριθ. 1119]. Πιστοποιητικό που ισχύει στο . . . (κράτος μέλος έκδοσης του πιστοποιητικού).»

Άρθρο 6

1. Η εισαγωγή των σχετικών ζώων πραγματοποιείται στο κράτος μέλος που εκδίδει το πιστοποιητικό εισαγωγής.

2. Κατά τη στιγμή της εισαγωγής ο εισαγωγέας πρέπει να αναλάβει τη γραπτή υποχρέωση να αποδείξει στην αρμόδια αρχή εντός ενός μηνός την εκμετάλλευση ή τις εκμεταλλεύσεις στις οποίες έχουν παχυνθεί τα νεαρά βοοειδή.

3. Κατά τη στιγμή της εισαγωγής θα πρέπει να συσταθεί στην αρμόδια αρχή εγγύηση 698 Ecu ανά τόνο με την οποία διασφαλίζεται ότι τα εισαχθέντα ζώα θα παχυνθούν στο κράτος μέλος εισαγωγής κατά τη διάρκεια ελάχιστης περιόδου 120 ημερών από την ημερομηνία της εισαγωγής τους.

4. Εκτός από περιπτώσεις ανωτέρας βίας, η εγγύηση δεν αποδεσμεύεται, εκτός εάν προσκομιστεί απόδειξη στις αρμόδιες αρχές του κράτους μέλους εισαγωγής ότι:

α) έχει πραγματοποιηθεί η πάχυνση των νεαρών αρρένων βοοειδών στην εκμετάλλευση ή στις εκμεταλλεύσεις που έχουν υποδειχθεί σύμφωνα με την παράγραφο 2 7

β) τα νεαρά άρρενα βοοειδή δεν έχουν σφαγεί πριν από τη λήξη της περιόδου των 120 ημερών από την ημέρα της εισαγωγής ή

γ) τα νεαρά άρρενα βοοειδή έχουν σφαγεί πριν από τη λήξη της περιόδου αυτής για υγειονομικούς λόγους ή ο θάνατός τους προέκυψε από νόσο ή ατύχημα.

Η εγγύηση αποδεσμεύεται αμέσως μετά την προσκόμιση της απόδειξης.

Ωστόσο, όταν δεν τηρείται η προθεσμία που αναφέρεται στην παράγραφο 2, το ποσό της εγγύησης που αποδεσμεύεται πρέπει να μειωθεί κατά:

- 15 % και

- 2 % του υπολοίπου ποσού για κάθε ημέρα υπέρβασης.

Τα ποσά δεν αποδεσμεύονται πρέπει να καταπίπτουν και να παρακρατούνται ως τελωνειακοί δασμοί.

5. Εάν η απόδειξη που αναφέρεται στην παράγραφο 4 δεν έχει προσκομιστεί εντός 180 ημερών από την ημέρα της εισαγωγής, η εγγύηση καταπίπτει και παρακρατείται ως τελωνειακός δασμός.

Ωστόσο, εάν η απόδειξη αυτή δεν έχει προσκομιστεί εντός των 180 ημερών, αλλά προσκομιστεί εντός 18 μηνών μετά τις 180 αυτές ημέρες, πρέπει να επιστραφεί το ποσό που καταπίπτει, μειωμένο κατά 15 % του ποσού της εγγύησης.

6. Το άρθρο 8 παράγραφος 4 του κανονισμού (ΕΟΚ) αριθ. 3719/88 δεν εφαρμόζεται.

Άρθρο 7

Το αργότερο τρεις εβδομάδες μετά την εισαγωγή των ζώων, ο εισαγωγέας πρέπει να ενημερώνει την αρμόδια αρχή η οποία έχει εκδώσει το πιστοποιητικό εισαγωγής σχετικά με τον αριθμό και την προέλευση των ζώων που έχουν εισαχθεί. Η αρχή αυτή διαβιβάζει την εν λόγω πληροφορία στην Επιτροπή στην αρχή κάθε μήνα.

Άρθρο 8

Τα πιστοποιητικά εισαγωγής που εκδίδονται δυνάμει του κανονισμού αυτού ισχύουν για 90 ημέρες από την ημέρα έκδοσής τους. Ωστόσο, κανένα πιστοποιητικό δεν ισχύει μετά τις 30 Ιουνίου 1997.

Άρθρο 9

1. Κάθε ζώο που εισάγεται βάσει του παρόντος κανονισμού αναγνωρίζεται:

- είτε από μια ανεξίτηλη σφραγίδα,

- είτε από επίσημο ή επίσημα εγκεκριμένο διακριτικό σημάδι σε τουλάχιστον ένα από τα αυτιά του.

2. Η σφραγίδα ή το σημάδι είναι έτσι σχεδιασμένο ώστε να επιτρέπουν τον προσδιορισμό της ημερομηνίας κατά την οποία το ζώο έχει τεθεί σε ελεύθερη κυκλοφορία και της ταυτότητας του εισαγωγέα, μέσω καταλόγου που καταρτίζεται από την αρμόδια αρχή όταν το ζώο τίθεται σε ελεύθερη κυκλοφορία.

Άρθρο 10

Οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95 εφαρμόζονται με την επιφύλαξη των διατάξεων του παρόντος κανονισμού.

Άρθρο 11

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 146 της 20. 6. 1996, σ. 1.

(2) ΕΕ αριθ. L 331 της 2. 12. 1988, σ. 1.

(3) ΕΕ αριθ. L 214 της 8. 9. 1995, σ. 21.

(4) ΕΕ αριθ. L 143 της 27. 6. 1995, σ. 35.

(5) ΕΕ αριθ. L 299 της 12. 12. 1995, σ. 10.

(6) ΕΕ αριθ. L 102 της 28. 4. 1993, σ. 14.

(7) ΕΕ αριθ. L 65 της 15. 3. 1996, σ. 1.

ΠΑΡΑΡΤΗΜΑ

Κανονισμοί που αναφέρονται στο άρθρο 2 παράγραφος 2

Κανονισμοί της Επιτροπής:

α) - (ΕΟΚ) αριθ. 3806/92 (ΕΕ αριθ. L 384 της 30. 12. 1992, σ. 30)

- (ΕΟΚ) αριθ. 733/93 (ΕΕ αριθ. L 75 της 30. 3. 1993, σ. 11)

- (ΕΟΚ) αριθ. 1622/93 (ΕΕ αριθ. L 155 της 26. 6. 1993, σ. 44)

- (ΕΟΚ) αριθ. 2657/93 (ΕΕ αριθ. L 244 της 30. 9. 1993, σ. 5)

- (ΕΚ) αριθ. 336/94 (ΕΕ αριθ. L 43 της 16. 2. 1994, σ. 7)

- (ΕΚ) αριθ. 656/94 (ΕΕ αριθ. L 82 της 25. 3. 1994, σ. 17)

- (ΕΚ) αριθ. 1373/94 (ΕΕ αριθ. L 151 της 17. 6. 1994, σ. 8)

- (ΕΚ) αριθ. 2321/94 (ΕΕ αριθ. L 253 της 29. 9. 1994, σ. 5)

β) - (ΕΚ) αριθ. 3171/94 (ΕΕ αριθ. L 335 της 23. 12. 1994, σ. 47)

- (ΕΚ) αριθ. 692/95 (ΕΕ αριθ. L 71 της 31. 3. 1995, σ. 48)

- (ΕΚ) αριθ. 1462/95 (ΕΕ αριθ. L 144 της 28. 6. 1995, σ. 6)